
VIEŠOSIOS ĮSTAIGOS CPO LT 
KOKYBĖS, ANTIKORUPCINĖS IR APLINKOS APSAUGOS VADYBOS 
POLITIKA 

I SKYRIUS
 BENDROSIOS NUOSTATOS

1. Viešosios įstaigos CPO LT kokybės, antikorupcinės ir aplinkos apsaugos valdybos politika (toliau – Politika) reglamentuoja viešojoje įstaigoje CPO LT (toliau – CPO LT) taikomus kokybės užtikrinimo, skaidrios aplinko kūrimo, aplinkos apsaugos vadybos įstaigoje principus, įsipraiegojimus bei Politikos įgyvendinimo bendrąsias nuostatas.
2. CPO LT  misija – vertės kūrimas valstybei ir visuomenei sudarant galimybes viešajam sektoriui efektyviai, skaidriai bei pažangiai įsigyti, o verslui – paprastai ir konkurencingomis sąlygomis parduoti prekes, paslaugas ar darbus viešųjų pirkimų būdu.
3. CPO LT vizija – tik aukščiausiais skaidrumo standartais bei geriausia viešųjų pirkimų praktika vykdomi  centralizuoti viešieji pirkimai Lietuvoje.
4. CPO LT strateginis tikslas – didinti valstybei kuriamą finansinę, socialinę ir aplinkosauginę naudą, vykdant centralizuotus viešuosius pirkimus, plėtojant pažangius pirkimų sprendimus ir skatinant, kad viešaisiais pirkimais įsigyjamos prekės, paslaugos ar darbai prisidėtų prie valstybės strateginių ekonominių, socialinių ir aplinkos apsaugos tikslų įgyvendinimo.
5. CPO LT siekia:
5.1. užtikrinti kokybiškų paslaugų teikimą vykdant skaidrius, efektyvius ir aplinkosauginius reikalavimus atitinakančius centralizuotus viešuosius ir kitus pirkimus;
5.2. stiprinti antikorupcinę aplinką CPO LT veikloje ir siekti, kad partneriai, tiekėjai, paslaugų teikėjai bei kitos susijusios šalys savo veikloje laikytųsi skaidrumo, teisėtumo ir antikorupcinių principų;
5.3. vykdyti korupcijos prevenciją, didinti darbuotojų ir susijusių šalių sąmoningumą, nustatyti bei šalinti korupcijos rizikas ir prielaidas korupcijos apraiškoms atsirasti;
5.4. užtikrinti, kad kyšininkavimas, prekyba poveikiu, papirkimas, neteisėto atlygio siekimas ar priėmimas, interesų konfliktai bei kitos neskaidraus elgesio formos būtų draudžiamos, atpažįstamos, valdomos ir netoleruojamos visose CPO LT veiklos srityse.
6. CPO LT, įgyvendindama Politiką, vadovaujasi sisteminiu požiūriu į sinerginę kokybės, antikorupcinės veiklos ir aplinkos apsaugos vadybą, siekia užtikrinti veiklos teisėtumą, skaidrumą, atitiktį taikytiniems reikalavimams, nuolatinį tobulinimą ir tvarų organizacijos vystymąsi.
7. CPO LT antikorupcinės vadybos sistema grindžiama rizikomis pagrįstu požiūriu, proporcingomis kontrolės priemonėmis, vadovybės lyderyste, atsakomybių paskirstymu, pranešimo apie pažeidimus skatinimu ir pranešėjų apsauga, taip pat nuolatine sistemos stebėsena bei gerinimu.

II SKYRIUS
CPO LT VERTYBĖS IR VEIKLOS PRINCIPAI

8. CPO LT vykdydama savo veiklą ir įgyvendindama Politiką vadovaujasi šiomis vertybėmis:
7.1. Pasitikėjimas – mes pasitikime savo klientais bei darbuotojais ir to paties tikimės iš jų. Mes įgaliname savo darbuotojus nebūti abejingus klientų problemoms ir savarankiškai priimti sprendimus siekiant užtikrinti paslaugos suteikimo greitį ir kokybę
7.2. Bendradarbiavimas – mums svarbūs pagarba grįsti santykiai tiek organizacijos viduje, tiek ir su išoriniais veiklos partneriais. Norime ne tik klausytis, bet ir girdėti, būti atviri kito nuomonei, tam, kad kartu pasiektume išsikeltus tikslus.
7.3. Drąsa veikti – veikiame kaip darni ir tvirta komanda: įsiklausome, neignoruojame vienas kito idėjų ir tariamės. Visa tai leidžia priimti drąsius, bet pamatuotus sprendimus. 
7.4. Kokybė – auginame savo kompetencijas, turime aukštą atsakomybės lygį, mokomės iš klaidų ir pasiekimų bei gebame rasti optimalius sprendimus savo klientams. 
7.5. Augimas – mes siekiame mokytis ir tobulėti, dalintis informacija tarpusavyje bei sulaukti grįžtamojo ryšio iš savo klientų, neturėti išankstinių nuostatų ir formalaus požiūrio į problemą tam, kad galėtume tobulinti veiklos procesus bei užtikrinti aukščiausius viešųjų pirkimų standartus.
7.6. Skaidrumas ir nepakantumas korupcijai – CPO LT netoleruoja kyšininkavimo, prekybos poveikiu, interesų konfliktų slėpimo, piktnaudžiavimo pareigomis, neteisėto palankumo tiekėjams ar kitų korupcinio pobūdžio veikų. Sprendimai CPO LT priimami objektyviai, pagrįstai, dokumentuotai ir laikantis teisės aktų bei vidaus taisyklių.
7.7. Atitiktis ir atsakomybė – kiekvienas darbuotojas, vadovas yra atsakingas už Politikos, teisės aktų, etikos ir antikorupcinių reikalavimų laikymąsi pagal savo kompetenciją.

III SKYRIUS
CPO LT VEIKLOS KOKYBĖ, ANTIKORUPCINĖ IR APLINKOSAUGINĖ APLINKA

8. Aplinka, kurioje veikia ir Politiką įgyvendina CPO LT, apima:
8.1. naujų, aktualių paslaugų asortimento plėtrą bei esamų paslaugų vystymą, kuriant naujus pirkimų modulius ir techninių specifikacijų įkėlimą;
8.2. platų užsakovams siūlomų CPO LT teikiamų paslaugų spektrą;
8.3. institucijų, besinaudojančių CPO LT paslaugomis, kaštų, laiko ir administracinių išteklių taupymą;
8.4. užsakovams ekonomiškai naudingus centralizuotus pirkimus taikant masto ekonomiją;
8.5. efektyvią bei profesionalią metodinę pagalbą ir konsultacijas užsakovams viešųjų pirkimų klausimais;
8.6. efektyvias, skaidrias, greitas ir paprastas procedūras, padedančias tiekėjams siūlyti prekes, paslaugas ir darbus per CPO LT informacines sistemas;
8.7. efektyvų ir skaidrų pirkimų kitų perkančiųjų organizacijų vardu vykdymą;
8.8. aplinkosauginių kriterijų taikymą centralizuotuose viešuosiuose  pirkimuose ir kasdienėje darbo aplinkoje;
8.9. CPO LT veiklos viešinimą, siekiant didinti žinomumą apie CPO LT kaip instituciją, teikiančią kokybiškas, skaidrias ir aplinkosaugos reikalavimus užtikrinančias paslaugas;
8.10. korupcijos priežasčių, galinčių sudaryti sąlygas neskaidriai CPO LT darbuotojų ir CPO LT informacinių sistemų naudotojų veiklai, nustatymą, vertinimą ir šalinimą;
8.11. korupcijos prevencijos reikalavimų įgyvendinimo užtikrinimą;
8.12. skaitmeninės brandos palaikymą ir plėtojimą;
8.13. įsipareigojimą laikytis Politikos, taikytinų teisės aktų ir kitų reikalavimų bei nuolat gerinti vadybos sistemas, siekiant didinti jų veiksmingumą;
8.14. antikorupcinių rizikų vertinimą ir valdymą srityse, kuriose CPO LT veikla yra jautriausia korupcijai, įskaitant centralizuotų viešųjų pirkimų planavimą ir vykdymą, techninių specifikacijų rengimą, rinkos konsultacijas, tiekėjų kvalifikacijos ir pasiūlymų vertinimą, sutarčių vykdymo priežiūrą, pirkimus kitų perkančiųjų organizacijų vardu, dovanų priėmimą ar teikimą, paramą, interesų konfliktų valdymą ar trečiųjų šalių pasitelkimą bei informacinių sistemų naudojimą;
8.15. konfidencialių ir prieinamų pranešimo kanalų sudarymą darbuotojams ir kitoms susijusioms šalims pranešti apie galimus pažeidimus, užtikrinant tokių pranešimų nagrinėjimą, nešališkumą ir apsaugą nuo neigiamų pasekmių pranešantiems asmenims;
8.16. deramą patikrinimą, kiek tai proporcinga rizikai, bendradarbiaujant su tiekėjais, partneriais, ekspertais ir kitais trečiaisiais asmenimis, kurių veikla gali turėti reikšmingą poveikį CPO LT antikorupcinei aplinkai;
8.17. sprendimų priėmimo atsekamumo, funkcijų atskyrimo, keturių akių principo ir dokumentavimo užtikrinimą ten, kur tai būtina korupcijos rizikai valdyti;
8.18. interesų konfliktų nustatymą, deklaravimą, vertinimą ir valdymą, apimant tiek darbuotojų asmeninius, tiek organizacinius interesus, galinčius turėti įtakos nešališkam pareigų vykdymui ir sprendimų priėmimui CPO LT interesais.

9. CPO LT veiklos kryptys:
9.1. CPO LT elektroninio katalogo kokybinė ir kiekybinė plėtra;
9.2. Elektroninių pirkimų centro kokybinė ir kiekybinė plėtra;
9.3. Kokybiškas pirkimų kitų organizacijų vardu vykdymas;
9.4. aplinkosauginius reikalavimus atitinkančių centralizuotų viešųjų pirkimų vykdymas; 
9.5. naudojamų informacinių sistemų vystymas ir tobulinimas; 
9.6. tiekėjų konkurencijos skatinimas CPO LT vykdomuose centralizuotuose viešuosiuose pirkimuose; 
9.7. platesnis aplinkosauginių, socialinių ir energetinio efektyvumo kriterijų, inovacijų, taip pat kainos ir kokybės santykio vertinimo kriterijų taikymas CPO LT vykdomuose centralizuotuose viešuosiuose pirkimuose; 
9.8. bendradarbiavimas su Europos Sąjungos valstybių narių centrinėmis perkančiosiomis organizacijomis, jų gerosios patirties, vykdant centralizuotus viešuosius pirkimus, pritaikymas bei dalijimasis CPO LT sukaupta patirtimi; 
9.9. CPO LT elektroninio katalogo naudotojų (perkančiųjų organizacijų ir tiekėjų) kompetencijų didinimas bei pagalba jiems vykdant viešuosius pirkimus CPO LT elektroninėse platformose; 
9.10. CPO LT, kaip kompetentingos, patikimos ir skaidrios įstaigos bei geidžiamo darbdavio, įvaizdžio stiprinimas siekiant pritraukti ir išlaikyti talentus; 
9.11. CPO LT darbuotojų veiklos skaidrumo, antikorupcinio sąmoningumo ir aplinkosauginės atsakomybės stiprinimas;
9.12. ISO vadybos sistemų įdiegimas, palaikymas ir vystymas CPO LT; 
9.13. CPO LT naujų ir ar modernizuojamų informacinių sistemų sukūrimas, įdiegimas ir vystymas; 
9.14. viešųjų pirkimų specialistų bendruomenės ir žinių dalijimosi iniciatyvų palaikymas bei vystymas; 
9.15. aktyvi veikla, skatinant perkančiąsias organizacijas pavesti CPO LT atlikti dalį ar visas viešųjų pirkimų procedūras CPO LT; 
9.16. bendradarbiavimas su aukštojo mokslo įstaigomis, siekiant prisidėti prie kompetentingų būsimų viešųjų pirkimų specialistų rengimo; 
9.17. perkančiųjų organizacijų skatinimas inicijuoti inovatyvius pirkimus, teikiant joms konsultacijas ir organizuojant mokymus;
9.18. dirbtinio intelekto ir kitų pažangių technologijų taikymas CPO LT veikloje, siekiant efektyvinti veiklos procesus bei gerinti teikiamų paslaugų kokybę.
9.19. antikorupcinių kontrolės priemonių integravimas į pagrindinius CPO LT procesus, ypač susijusius su pirkimų inicijavimu, dokumentų rengimu, sprendimų priėmimu, tiekėjų vertinimu, sutarčių vykdymo priežiūra ir informacinių sistemų administravimu;
9.20. darbuotojų ir vadovų periodinis mokymas antikorupcijos, interesų konfliktų valdymo, dovanų ir svetingumo, pranešimo apie pažeidimus, etiško elgesio ir atitikties srityse;
9.21. duomenimis grįsta korupcijos rizikų stebėsena, periodinis antikorupcinės vadybos sistemos peržiūrėjimas ir kontrolės priemonių veiksmingumo vertinimas.

IV SKYRIUS
CPO LT ĮSIPAREIGOJIMAI

10. Vykdydama savo veiklą CPO LT įsipareigoja:
10.1. nuolat gerinti Kokybės vadybos sistemos rezultatyvumą pagal LST ISO 9001:2015 standarto reikalavimus;
10.2. nuolat gerinti Antikorupcinės vadybos sistemos rezultatyvumą pagal LST ISO 37001:2025 standarto reikalavimus;
10.3. nuolat gerinti Aplinkos apsaugos vadybos sistemos rezultatyvumą pagal LST ISO 14001:2015 standarto reikalavimus ir, atsižvelgiant į savo veiklos ir veikimo galimybes, saugoti aplinką, įgyvendinti aplinkos taršos prevenciją bei mažinti aplinkai daromą žalą ir neigiamą poveikį;
10.4. tinkamai, teisėtai ir efektyviai vykdyti teisės aktuose nustatytas funkcijas;
10.5. didinti darbuotojų motyvaciją siekiant kuo didesnio darbo rezultatyvumo ir efektyvumo, gerinant darbo sąlygas, vidinę komunikaciją, paslaugų kokybę, antikorupcinės aplinkos ir aplinkos apsaugos kūrimą bei užtikrinti kvalifikacijos tobulinimo poreikį, šių įsipareigojimų įgyvendinimui, galimybes;
10.6. užtikrinti vadovybės lyderystę ir atsakomybę formuojant, įgyvendinant, prižiūrint ir nuolat gerinant antikorupcinę vadybos sistemą;
10.7. skirti pakankamus finansinius, technologinius, organizacinius išteklius bei perosnalą kokybės, antikorupcinės ir aplinkos apsaugos vadybos sistemoms įgyvendinti ir palaikyti;
10.8. užtikrinti, kad darbuotojai ir, kai taikoma, susijusios šalys būtų informuoti apie antikorupcinius reikalavimus, jiems taikomas pareigas, galimas pasekmes už pažeidimus ir pranešimo apie pažeidimus būdus;
10.9. taikyti proporcingas priemones interesų konfliktams nustatyti, deklaruoti, vertinti, valdyti, dokumentuoti sprendimus dėl nusišalinimo, kontrolės priemonių ar funkcijų atskyrimo ir, kai būtina, šalinti;
10.10. užtikrinti, kad interesų konfliktai būtų vertinami prieš skiriant darbuotojus į didesnės korupcijos rizikos funkcijas, komisijas, darbo grupes, projektus ir kitas sprendimų priėmimo ar kontrolės veiklas;
10.11. užtikrinti periodinį interesų deklaracijų atnaujinimą ir jų valdymo priemonių veiksmingumo stebėseną;
10.12. netoleruoti jokių keršto, spaudimo ar kitų neigiamų pasekmių asmenims, kurie sąžiningai praneša apie įtariamus ar nustatytus pažeidimus arba atsisako dalyvauti galimai korupcinėje veikoje;
10.13. užtikrinti antikorupcinės funkcijos nepriklausomumą, suteikiant jai pakankamus įgaliojimus, kompetenciją, išteklius ir organizacinį statusą veiksmingai vykdyti antikorupcinės vadybos sistemos priežiūrą. Už antikorupcinę funkciją atsakingam asmeniui užtikrinama teisė tiesiogiai ir be nepagrįstų apribojimų teikti informaciją aukščiausiajai vadovybei ir, kai taikoma, kitam CPO LT valdymo organui apie sistemos veikimą, nustatytus pažeidimus, reikšmingas rizikas ir tobulinimo poreikį;
10.14. skatinti darbuotojus, partnerius ir kitas suinteresuotąsias šalis sąžiningai ir turint pagrįstą pagrindą konfidencialiai pranešti apie įtariamus ar galimus kyšininkavimo bei kitus antikorupcinės vadybos sistemos pažeidimus. Užtikrinti, kad pranešimus pateikę asmenys būtų apsaugoti nuo diskriminavimo, spaudimo, grasinimų, nepalankių pasekmių ar kitų atsakomųjų veiksmų, jei pranešimas pateiktas sąžiningai;
10.15. reaguoti į antikorupcinės vadybos sistemos pažeidimus, tirti gautą informaciją apie galimus pažeidimus, imtis korekcinių veiksmų ir, kai reikia, taikyti atsakomybę teisės aktų ir vidaus dokumentų nustatyta tvarka;
10.16. užtikrinti, kad visi pranešimai būtų registruojami, vertinami ir nagrinėjami nešališkai, laikantis konfidencialumo, asmens duomenų apsaugos ir taikomų teisės aktų reikalavimų, o nustačius pažeidimus būtų taikomos proporcingos korekcinės ir drausminės priemonės;
10.17. užtikrinti, kad verslo dovanos, svetingumas, reprezentacinės išlaidos, parama, interesų atstovavimas ir kiti panašūs veiksmai būtų valdomi skaidriai, teisėtai, proporcingai ir nekeltų nepagrįstos įtakos sprendimams rizikos;
10.18. CPO LT taiko nulinę toleranciją kyšininkavimui ir įsipareigoja nevykdyti, netoleruoti bei nepriimti jokios formos kyšininkavimo nei tiesiogiai, nei per tarpininkus, net jei dėl to organizacija gali prarasti veiklos galimybes;
10.19. užtikrinti pranešimų teikimą ir pranešėjų apsaugą, skatinti darbuotojus, partnerius ir kitas suinteresuotąsias šalis sąžiningai ir turint pagrįstą pagrindą konfidencialiai pranešti apie įtariamus ar galimus kyšininkavimo bei kitus antikorupcinės vadybos sistemos pažeidimus. 
10.20. užtikrinti, kad pranešimus pateikę asmenys būtų apsaugoti nuo diskriminavimo, spaudimo, grasinimų, nepalankių pasekmių ar kitų atsakomųjų veiksmų, jei pranešimas pateiktas sąžiningai.
10.21. vertinti interesų konfliktų valdymo veiksmingumą vidaus kontrolės ir vidaus audito metu.
10.22. užtikrinti, kad vadybos sistemų politika būtų dokumentuota, nuolat prieinama darbuotojams, komunikuojama visoje organizacijoje, o prireikus – ir kitoms suinteresuotosioms šalims bei partneriams, kurių kyšininkavimo rizika nėra maža;
10.23. užtikrinti, kad Integruotos vadybos sistemos politika būtų skelbiama lietuvių kalba ir, atsižvelgiant į organizacijos veiklos pobūdį, būtų prieinama anglų arba kitomis suinteresuotosioms šalims reikalingomis kalbomis.
10.24. Periodiškai, ne rečiau kaip kartą per metus, arba pasikeitus organizacijos veiklai, rizikoms ar taikomiems reikalavimams, peržiūrėti Integruotos vadybos sistemos politiką ir prireikus ją atnaujinti.

V SKYRIUS
BAIGIAMOSIOS NUOSTATOS

11. CPO LT Politika įgyvendinama per CPO LT vadybos sitemų tikslus, rodiklius, periemones, planus, vidaus teisės aktus ir kasdienę veiklos peraktiką.
12. Politika skelbiama interneto svetainėje ir, kiek reikia jos įgyvendinimui, komunikuojama darbuotojams, partneriams ir kitoms susijusioms šalims.
13. Už Politikos įgyvendinimo koordinavimą, priežiūrą, periodinę peržiūrą ir, prireikus, atnaujinimo iniciavimą atsako CPO LT vadovybė bei jos paskirti atsakingi asmenys pagal kompetenciją.
14.  Politika periodiškai peržiūrima, atsižvelgiant į CPO LT strateginius tikslus, veiklos pobūdį, korupcijos rizikų vertinimo rezultatus, suinteresuotųjų šalių poreikius, teisės aktų bei taikomų standartų reikalavimų pokyčius.

